Misirdə söz və ifadə azadlığına məhdudiyyətlərlə bağlı debatlar gedir
Misirlilərin çoxu iki il bundan əvvəl xalq üsyanı zamanı qazanmağa çalışıdıqları azadlıqlar uğrunda hələ də mübarizə aparır
Misirdə söz və ifadə azadlığına məhdudiyyətlərlə bağlı debatlar gedir. Son iki ildir misirlilər söz və ifadə azadlığından əvvəllər görünməmiş bir şəkildə istifadə edir. Buraya küçə nümayişləri, divar posterləri və yazılar, habelə sosial mediada şərhlər daxildir. Lakin yaçızı Əlaa El Asvani deyir ki, prezident Məhəmməd Mursinin öz proqramını həyata keçirməsi ilə azadlıq hissi bir xəyal olaraq qalır: Yazıçının sözlərinə görə, hazırkı iqtidar zamanı təqiblər eks-prezident Hüsnü Mübarək dövründə olduğundan daha geniş şəkil alıb: Bu reaksiyaya səbəb təkcə siyasi liderlərə qarşı təhqirlər olmayıb. Məhəmməd Peyğəmbər haqda ABŞ-da istehsal edilmiş film Amerika səfirliyinə hücum və filmin yaradıcıları arasında olan misirlilərin qiyabi olaraq ölümə məhkum edilməsi ilə nəticələnmişdir. Cəmaa İslamiyyə təşkilatının təmsilçisi Savfat Əl Ğaninin sözlərinə görə, islamda söz azadlığı Qərbin konsepsiyasından fərqlənə bilər: Bu, dini baxışların dərin kök saldığı Misirdə geniş dəstəklənən bir fikirdir. Siyasi fiqurların müdafiəsinə gəldikdə çoxları bunun başqa məsələ olduğunu deyir. Misirin ən tanınmış siyasi satira ustası olan Bassem Əl-Yusifin prezidentə yönəlmiş zarafatları prokurorlara elə də əyləncəli görünmür. Bassem Əl-Yusif: Prokurorların özləri diqqət mərkəzinə düşdükdən və ictimai reaksiyadan sonra ona qarşı ittihamlarlar aradan qaldırıldı. Naşir Rania Əl Məliki deyir ki, hakimiyyətə gəldikdən sonra Bassem Yusif kimi insanlara münasibətdə daha artıq dözümlülük göstərmək lazımdır. Söz azadlığının vüsət almasına baxmayaraq, Rania əl-Məliki qeyri-müəyyən gələcək, xüsusilə də qanunların islami dəyərlər prinsipi əsasında hazırlanacağı ilə bağlı narahatlığını ifadə edir: Regionda post-inqilab dövründə olan ölkələrdə vətəndaşların hüquqları və azadlıqları müəyyən edilir. Ərəb dünyasının əhali sayına görə ən böyük ölkəsi olan Misir yol ayrıcındadır.